NELJANDA KOOSSEISU

OTSUS

Haapsalu,		23. september 2005 nr 214

Detailplaneeringu kehtestamine
(Suur-Holmi tn 1, Haapsalu)

Detailplaneering (Suur-Holmi tn 1, Haapsalu) algatati Haapsalu Linnavolikogu 26.04.2004 otsusega nr 106. Planeeringu eesmärgiks oli riigi omandis oleva maaüksuse kruntimine ja kruntidele ehitusõiguse määramine. Planeering võeti vastu Haapsalu Linnavalitsuse 14.07.2005 korraldusega nr 509 ja avalik väljapanek toimus ajavahemikul 2.-16.07.2005. Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 1, § 22 lg 1 p 33, § 23, planeerimisseaduse § 24 lg 3, § 25 lg 4 ja 5, § 26 lg 1 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus asuva Suur-Holmi tn 1 krundi detailplaneering (Lisa 1).

2.	Linnavolikogu kantseleil:
2.1.	teha otsus teatavaks Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu);
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu;
2.3.	avalikustada otsus linnavolikogu kantseleis ja Haapsalu linna veebilehel.

3.	Otsus jõustub avalikustamisega linnavolikogu kantseleis.

4.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Andres Ammas
Volikogu esimees